**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2020 M. VASARIO 27 D. SPRENDIMO NR. T2-29 „DĖL KLASIŲ IR MOKINIŲ skaičiaus KLAIPĖDOS MIESTO SAVIVALDYBĖS bendrojo ugdymo mokyklose 2020–2021 mokslo metams NUSTATYMO“ pakeitimo“ PROJEKTO**

**1. Projekto rengimą paskatinusios priežastys.**

Šis sprendimo projektas parengtas todėl, kad savivaldybės bendrojo ugdymo mokyklose (toliau – savivaldybės mokyklos) pasikeitė klasių ir mokinių skaičius, nustatytas 2020–2021 mokslo metams Klaipėdos miesto savivaldybės tarybos 2020 m. vasario 27 d. sprendimu Nr. T2-29.

**2. Parengto projekto tikslai ir uždaviniai.**

Sprendimo projekto tikslas – užtikrinti, kad 2020–2021 mokslo metams nustatytas klasių skaičius savivaldybės mokyklose ir didžiausias mokymosi vietų jose skaičius atitiktų realią situaciją.

Uždavinys – pakeisti Klaipėdos miesto savivaldybės tarybos 2020 m. vasario 27 d. sprendimą Nr. T2-29 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2020–2021 mokslo metams nustatymo“.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu savivaldybės mokyklose klasės formuojamos, vadovaujantis Klaipėdos miesto savivaldybės tarybos 2020 m. vasario 27 d. sprendimu Nr. T2-29. Buvo planuota suformuoti 818 klasių. Klasių komplektavimo situacija pasikeitė, todėl, vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, 3 punktu, klasių ir mokinių jose skaičiai turi būti patikslinti.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu savivaldybės mokykloms iš viso nustatomos 803 klasės, t. y. 15 klasių mažiau nei buvo planuota š. m. vasario mėnesį:

– mažinama 17 klasių. Šios klasės nesukomplektuotos dėl nepakankamo mokinių skaičiaus: septynios 1-os klasės (dvi „Gilijos“ pradinėje mokykloje, po vieną Prano Mašioto, „Santarvės“, „Saulėtekio“, „Vyturio“ progimnazijose ir Hermano Zudermano gimnazijoje), dvi 5-os klasės (po vieną Jūsų kadetų mokykloje ir Prano Mašioto progimnazijoje), viena 8-a klasė (Jūrų kadetų mokykloje), keturios 9-os klasės (dvi Jūrų kadetų mokykloje ir po vieną „Aitvaro“, „Žaliakalnio“ gimnazijose), trys 11-os klasės (po vieną „Aukuro“, Baltijos, „Varpo“ gimnazijose);

* didinama 2 klasėmis. Viena 5-a klasė papildomai suformuota Simono Dacho progimnazijoje, kadangi pagrindinio priėmimo į mokyklas metu šiaurinėje miesto dalyje gyvenantys 33 mokiniai nepateko į jiems priskirtas teritorines mokyklas (Tauralaukio, S. Dacho, „Verdenės“, Vitės progimnazijas). Viena 9-a klasė papildomai komplektuojama „Aukuro“ gimnazijoje, kadangi šioje gimnazijoje formuojamos dvi sporto klasės viso miesto mokiniams, o į tris bendrosios paskirties klases nepateko dalis „Aukuro“ gimnazijai aptarnauti priskirtoje teritorijoje gyvenančių mokinių.

Pagrindinio priėmimo metu į savivaldybės mokyklų 1-as klases priimta virš 1600 mokinių (apie 170 mažiau, nei praėjusiais mokslo metais), į 5-as klases – virš 1800 mokinių (apie 120 daugiau, nei praėjusiais mokslo metais). Toliau vykdomas pavienis mokinių priėmimas į savivaldybės mokyklų laisvas vietas. Tikslūs mokinių mieste skaičiai bus žinomi š. m. rugsėjo mėnesį, kai savivaldybės ir nevalstybinės mokyklos užpildys Mokinių registro ataskaitas.

Patvirtinus šį sprendimo projektą savivaldybės mokyklose komplektuojamų klasių skaičius ir didžiausias mokymosi vietų jose skaičius atitiks realią situaciją.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Klaipėdos miesto savivaldybės administracijos specialistai ir savivaldybės mokyklų vadovai (į siūlymus atsižvelgta).

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo savivaldybės mokyklų vadovai. Projektą parengė Klaipėdos miesto savivaldybės administracijos Švietimo skyriaus vyriausioji specialistė Audronė Andrašūnienė.

**10. Kiti reikalingi pagrindimai ir paaiškinimai.**

Nėra.

PRIDEDAMA.

1. Teisės aktų, nurodytų sprendimo projekto įžangoje, išrašas, 2 lapai.
2. Klaipėdos miesto savivaldybės tarybos 2020 m. vasario 27 d. sprendimo Nr. T2-29 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2020–2021 mokslo metams nustatymo“ priedo lyginamasis variantas, 6 lapai.

Švietimo skyriaus vedėja Laima Prižgintienė